শপথের আগেই দলে গোষ্ঠীদ্বন্দ্ব থামাতে কড়া বার্তা দিলেন  মমতা বন্দ্যোপাধ্যায়। বিধানসভা ভোটে পরাজিত তৃণমূল প্রার্থীদের মধ্যে অনেকেই অন্তর্ঘাতের অভিযোগ করেছেন।
 ওয়েব ডেস্ক: শপথের আগেই দলে গোষ্ঠীদ্বন্দ্ব থামাতে কড়া বার্তা দিলেন  মমতা বন্দ্যোপাধ্যায়। বিধানসভা ভোটে পরাজিত তৃণমূল প্রার্থীদের মধ্যে অনেকেই অন্তর্ঘাতের অভিযোগ করেছেন। আজ কালীঘাটে দলীয় বৈঠকে তৃণমূল নেত্রী বলেন, এই ধরনের প্রবণতা তিনি বরদাস্ত করবেন না। তিনি স্পষ্ট জানান, সবাইকে মন্ত্রী করা যাবে না। যাঁরা মন্ত্রী হবেন না তাঁদের সংগঠনের কাজ করতে হবে। যেসব আসনে তৃণমূল প্রার্থীরা পরাজিত হয়েছেন, সেখানে হারের কারণ খতিয়ে দেখতে আট সদস্যের স্ক্রিনিং কমিটি তৈরি করা হয়েছে। কমিটিতে থাকছেন সুব্রত বক্সি, সুদীপ বন্দ্যোপাধ্যায়, পার্থ চট্টোপাধ্যায়, অরূপ বিশ্বাস, মুকুল রায়, চন্দ্রিমা ভট্টাচার্য, ফিরহাদ হাকিম ও অভিষেক বন্দ্যোপাধ্যায়। স্ক্রিনিং কমিটি জেলাওয়াড়ি রিপোর্ট তলব করবে। সিন্ডিকেট নিয়ে আজ নেত্রীর তোপের মুখে পড়েন কাকলি ঘোষদস্তিদার ও সব্যসাচী দত্ত। ঝামেলা মেটাতে তাঁদের নির্দেশ দেন মমতা বন্দ্যোপাধ্যায়।